Cuneiform Tablet Kt c/k 1453 (AKT 9a 78)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ú-sà-nim qí-bi₄-ma um-ma ku-ra-ra-ma i-na ba-áb ḫa-ra-ni-a a-na KÙ.BABBAR ša tí-dí-ú bu-zi-a ú-ni-a-ni-ma sí-ku-šu up-ta-tí-nam um-ma šu-ut-ma a-na KÙ.GI u₄-me šu-uk-nam-ma KÙ.BABBAR le-qé um-ma a-na-ku-ma i-na a-lá-ak ú-sà-nim mì-iš-lam šu-qú-ul ša mì-iš-lim a-na 10 ḫa-am-ša-tim ṭup-pá-kà li-il₅-pu-ut šu-ma DAM.GÀR mì-ìš-lam le-qé-ma ù mì-ìš-lam a-na 10 ḫa-am-ša-tim ṭup-pu-šu lu-pu-ut ù KÙ.BABBAR ší-im sà-a-am-tim ša-áš-qí-il₅